Dakshin Gangotri

Dakshin Gangotri er en tidligere indisk forskningsstasjon i Antarktis, beliggende på Prinsesse Astrid Kyst i Dronning Maud Land. Den ble etablert under den tredje indiske antarktisekspedisjoenn i 1983–84, og var landets første forskningsstasjon i Antarktis. Tolv ekspedisjonsmedlemmer overvintret ved stasjonen for å utføre vitenskapelig arbeid. Stasjonen ble nedlagt i 1990 etter å ha blitt begravet i snøen. En ny stasjon, Maitri, åpnet i 1989 i Vassfjellet 80 kilometer lenger sør. Området benyttes nå som forrådsbase.

En plakett med navnene på medlemmene av den første indiske antarktisekspedisjonen som gikk i land i nærheten 9. januar 1982 er oppført ved stasjonen. Denne plaketten står på Antarktistraktatens liste over historiske steder og kulturminner i Antarktis.

Eksterne lenker 
 Review of Historic Site and Monument HSM-44 (A plaque erected av "Dakshin Gangtori" station) Antarktistraktaten

Forskningsstasjoner i Antarktis
Verneområder i Antarktis
Artikler i Antarktis-prosjektet